Carcaixent disposarà de panells de lliure expressió per a ús dels veïns i col•lectius
01 de Abril de 2016

Carcaixent

El dimecres es va aprovar al ple, per unanimitat, la instal·lació de panells de lliure expressió en diferents punts de la localitat perquè puguen usar-los qualsevol col·lectiu o ciutadà de Carcaixent. La proposta presentada pel grup municipal Reinciem, a més de la instal·lació de panells, incloïa l’inici del procediment de participació ciutadana per debatre en quins espais es podrien posar així com establir un xicotet reglament per a l’ús dels panells.

Ivan Martí, regidor de Serveis Municipals, va explicar que al contracte signat per l’anterior Equip de Govern amb l’empresa encarregada de gestionar els elements de senyalització urbana es contemplava la instal·lació de panells de lliure expressió. No obstant açò, en el seu moment es va acordar que no s’instal·laren. Per este motiu, Reinciem va retirar este punt de la proposta i va mantenir els altres dos.

En estos moments, com va informar Ivan Martí, s’està negociant amb l’empresa el nombre de panells a instal·lar. En el moment que es tinga clar este punt, s’obrirà el procediment per escollir la millor ubicació.